ปัญหา: เมื่อเวลา  10.00 น.ของวันที่ 30 มีนาคม 2567 ผู้ร้องได้ไปใช้บริการที่ศูนย์บริการสาธารณสุข 60 รสสุคนธ์ มโนชญากร เมื่อผู้ร้องพบแพทย์ตามที่นัดไว้เสร็จสิ้น โดยใช้สิทธิ์ของสำนักงานหลักประกันสุขภาพแห่งชาติ และทางสาธารณสุขดังกล่าวจะทำการส่งตัวผู้ร้องให้ไปรักษาต่อที่คลินิก แต่ผู้ร้องได้แจ้งความประสงค์กับพยาบาลว่า ต้องการรักษาที่สาธารณสุขดังกล่าว แต่พยาบาลแจ้งว่าไม่สามารถดำเนินการตามที่ผู้ร้องต้องการได้ โดยขณะตอบคำถามของผู้ร้อง มีพฤติการณ์ไม่เหมาะสม เหมือนจะไม่พอใจในการที่ผู้ร้องจะขอใช้บริการที่เดิม โดยแจ้งกับผู้ร้องว่า สาธารณสุขดังกล่าวไม่รับเงินแต่ ผู้ร้องได้โต้แย้งและได้ให้พูดคุย กับสำนักงานหลักประกันสุขภาพแห่งชาติ เรียบร้อยแต่ พยาบาลท่านดังกล่าวก็ยังคงมีพฤติกรรมไม่เหมาะสมและ ให้เหตุผลกับประชาชนเช่นเดิมว่า สาธารณสุขดังกล่าวไม่รับเงิน พยาบาลดังกล่าวมีลักษณะผอมสูง160-165สีผิวดำแดง ผู้ร้องไม่พอใจในการให้บริการครั้งนี้เป็นอย่างมาก อ้างอิงเลขที่รับแจ้ง MEJR72 เมื่อวันที่ 18 เม.ย. 67 เจ้าหน้าที่ตอบกลับมาว่า ข้อเท็จจริง ศูนย์บริการสาธารณสุข ๖๐ รสสุคนธ์ มโนชญากร ได้ดำเนินการสอบข้อเท็จจริง ผู้ปฏิบัติงานในคลินิกนอกเวลาราชการ และผู้อยู่เวรรักษาความปลอดภัย ในวันเสาร์ที่ ๓๐ มีนาคม ๒๕๖๗ และ วันอาทิตย์ที่ ๓๑ มีนาคม ๒๕๐๗ แล้วพบว่า
๑. วันเสาร์ที่ ๓๐ มีนาคม ๒๕๖๗ การให้บริการในคลินิกนอกเวลาราชการ ระหว่างเวลา ๐๘.๐๐ น. - ๑๒.๐๐ น. เหตุการณ์ปกติและไม่ปรากฏเรื่องราวดังข้อร้องเรียนเกิดขึ้น
๒. วันอาทิตย์ที่ ๓๑ มีนาคม ๒๕๖๗ ผู้ปฏิบัติงานในคลินิกนอกเวลาราชการ และผู้อยู่เวรรักษา ความปลอดภัย ให้ข้อเท็จจริงว่า ได้มีผู้มารับบริการโดยใช้สิทธิประกันสุขภาพถ้วนหน้า ซึ่งสิทธิปฐมภูมิของ ผู้รับบริการอยู่ที่คลินิกสรณคมน์ ส่งต่อโรงพยาบาลทหารอากาศสีกัน และเจ้าหน้าที่ได้แจ้งให้ทราบถึง การให้บริการตามสิทธิปฐมภูมิตามนโยบายของสำนักงานหลักประกันสุขภาพแห่งชาติ (สปสช.) โดยมีผลบังคับใช้ เมื่อวันที่ ๑ มีนาคม ๒๕๖๗ ที่ผ่านมา ให้ผู้รับบริการทราบด้วยน้ำเสียงและท่าทางปกติ มิได้มีการใช้เสียงดังหรือ แสดงอาการไม่สุภาพใดๆ แต่ผู้รับบริการรายดังกล่าวยังคงแสดงท่าทีไม่พอใจและโวยวายเสียงดัง เจ้าหน้าที่ ผู้ปฏิบัติงานในคลินิกนอกเวลาราชการ จึงเปลี่ยนให้เจ้าหน้าที่ท่านอื่นเข้าพูดคุยอธิบายแทนเพื่อเป็นการลด การปะทะ หลังจากนั้นได้ประสานกับสำนักงานหลักประกันสุขภาพแห่งชาติ (สปสช.) เพื่อให้อธิบายรายละเอียด ต่างๆ ให้ผู้รับบริการเข้าใจอีกครั้ง ซึ่งผู้รับบริการเข้าใจเป็นอย่างดีและเดินกลับมาขอโทษเจ้าหน้าที่ในภายหลัง

ปัจจุบันผู้ร้องแจ้งว่า ยังไม่พึงพอใจผลการสอบสวนดังกล่าว จึงได้ร้องเรียนเรื่องเข้ามาใหม่ โดยยินดีที่จะไปให้ข้อมูลตามจริง ซึ่งมองว่าเป็นการช่วยเหลือเจ้าหน้าที่พยาบาลคนดังกล่าว
ซอย: สรงประภา 11
ถนน: สรงประภา 
เขต: ดอนเมือง
#1555